**MTIHANI WA MWIGO WA KAUNTI NDOGO YA NAKURU KASKAZINI 2024**

**KISWAHILI**

**KARATASI YA TATU**

**MWONGOZO**

**MUHULA WA PILI 2024**

**KIDATO CHA NNE**

**MUDA: SAA 2:30**

**Jina**: ……………………………………….....**Nambari ya Usajili**: ……….…......

**Mkondo**: ………………**Sahihi**: …….……………..**Tarehe**: ….………..

**Shule …………………………………………………………….**

**Maagizo**

1. *Andika jina lako, nambari ya usajili, mkondo, sahihi na tarehe katika nafasi ulizoachiwa hapo juu.*
2. *Jibu maswali manne pekee.*
3. *Swali la kwanza ni la lazima.*
4. *Maswali hayo mengine matatu yachaguliwe kutoka sehemu nne zilizobaki Riwaya, Tamthilia na Fasihi Simulizi.*
5. *Usijibu maswali mawili kutoka sehemu moja.*
6. *Maswali yote ni sharti yaandikwe kwa lugha ya Kiswahili.*

**Kwa matumizi ya mtahini pekee**

|  |  |  |
| --- | --- | --- |
| **SWALI** | **UPEO** | **ALAMA** |
| **1** | **20** |  |
|  | **20** |  |
|  | **20** |  |
|  | **20** |  |
| **JUMLA** | **80** |  |

**SWALI LA LAZIMA**

**1. SEHEMU YA A: USHAIRI**

**Soma shairi lifuatalo kisha ujibu maswali yanayofuata.**

Amka amsha mwili,ukanyage ardhini

Amka pia akili,usingie mashakani

Amka kiwiliwili,usingizi ulaani

Amka fanya shughuli,nchi ipo hatarini

Amka wewe jasiri,hivi unalala nini?

Amka sio kuzuri,umetegemea nini?

Amka kuna dosari ,mchanga kitumbuani

Amka fanya shughuli,nchi ipo hatarini

Amka wewe jen Zi,amsha pia jirani

Amka kipya kizazi ,usikubali uhuni

Amka ufanye kazi,mkono wende kinywani

Amka fanya shughuli, nchi iko hatarini.

**(Chotara Mswahili)**

**Maswali**

**a)**Liweke shairi hili katika bahari tatu huku ukidhibitisha. (alama 3)

* ***Mathinawi-lina vipande viwili katika kila mshororo***
* ***Kikwamba –neno moja linaanzia katika kila ubeyti***
* ***Ukara-vina vya kati vinabadilika na vya mwisho vinafanana katika kila ubeti isipokuwa kibwagizo.***

b)Eleza dhamira ya mshairi. (alama 3)

* ***Kumhimiza kijana aamke kimwili na kiakili ili asiingie mashakani.***
* ***Awe jasiri ,ajitegemee kwani kuna hatari.***
* ***Aamshe pia jirani na asikubali uhuni .***
* ***Afanye kazi kwa mikono yake mwenyewe ili kuayakimu mahitaji yake.***

***Zozote 3.***

c)Eleza muundo wa shairi hili. (alama 4)

* ***Lina jumla ya beti tatu.***
* ***Kila ubeti una mishororo minne.***
* ***Mizani katika kila mshororo ni 8,8 jumla 16 katika kila mshororo.***
* ***Kila mshororo una vipande viwili yani ukwapi na utao.***
* ***Vina vya kati vinabadilika badilika kutoka ubeti mmoja hadi wingine ilhali vya mwisho vinafanana isipokuwa kibwagizo.***
* ***Shairi hili lina kibwagizo-Amka fanya shughui,nchi iko hatarini.***

***Zozote 4***

d)Eleza mbinu ambazo mshairi ametumia kukidhi mahitaji ya kiarudhi. (alama 3)

* ***inkisari-usingie-usiingie.wende-uende***
* ***msimbo jen zi***
* ***utohozi –jen zi-gen z***
* ***kuboronga sarufi-amka kipya kizazi-amka kizazi kipya***

e)Tambua mbinu tatu za lugha alizotumia mshairi. (alama 3)

* ***utohozi-jeni zi***
* ***maswali balagha- hivi unalala nini?***
* ***Taswira-ukanyage ardhini***
* ***Mdokezo wa methali –mchanga kitumbuani-kitumbua kimeingia mchanga***.
* ***Taharuki***-hatujui hatari ni ya nini.

***Zozote 3***

f)andika ubeti wa pili kwa lugha ya nathari. (alama4)

***Mshairi anamhimiza kijana jasiri aamke kwani hajui kwa nini bado analala.Aaamke kwani mambo hayako sawa nchini.Anamuuliza anamtegemea nani na tayari mambo yameharibika.***

**SEHEMU YA B: Tamhilia –Timothy M Arege:Bembea ya Maisha**

**Jibu swali la 2au la 3**

**2. Soma dondoo lifuatalo kisha ujibu maswali yanayofuata:**

...lakini ndio tabia yenu wanawake.Miaka inaposonga kama hivi mnatuona kama... kama... kama... kama vile tambara bovu.

a)Eleza muktadha wa dondoo hili. (alama 4)

* ***Haya ni maneno ya Yona.***
* ***Akimwambia Sara.***
* ***Wako kwao nyumbani.***
* ***Yona anasema maneno haya baada ya Sara kumjuza kwamba alikuwa hawezi kumpikia chakula kwani anaumwa.Yona anazungumzia Neema kuwafaa wazazi wake wakati huu wa uhitaji.***

b) Eleza umuhimu wa msemaji katika kukuza ploti. (alama 4)

* ***Anaingia nyumbani na kuulizia chakula –hili linazua mgogoro kati yao***
* ***Anataka Neema awasaidie kwa sababu alimsomesha.***
* ***Analewa na kupoteza kazi.***
* ***Anashiriki vikao na wazee wenzake.***
* ***Anawatunza mifugo wake Sara alipokuwa mjini kwa sababu ya kupata matibabu.***
* ***Anaamua kuacha pombe na kuanza kumtunza mkewe mgonjwa.***

Zozote 4

c)Tambua mbinu nne za kimtindo katika dondoo hili. (alama 4)

* ***kejeli-kutuona kama tambara bovu***
* ***takriri-kama -limerudiwa***
* ***tashibihi-kama tambara bovu***
* ***tashihisi-miaka ikisonga***

d)Kwa kutoa hoja zozote nane kutoka kwa Tamthilia eleza vipi utamaduni ulivyothaminiwa katika jamii ya Bembea ya Maisha. (alama 8)

* ***Yona anamwambia Sara kuwa fimbo ya mzee hurithiwa na mtoto wa kwanza(majukumu)***
* ***Dina anamwambia Kiwa kuwa kuna watu bado wanauliza ni nani atarithi ardhi ya Yona.***
* ***Yona anataka kujua sababu ya Sara kutomwandalia chakula hata kama anajua ni mgonjwa.***
* ***Sara anamwambia Dina mila inamfanya mwanamume kuwa mgeni kwake kwani hajui hata palipo sufuria.***
* ***Sara anamwambia Dina kuwa watu wakijua mume wake anamsaidia jikoni watamsema na hadhi yake itashuka,***
* ***Neema anamwambia Bela kuwa wazazi wake hawawezi kulala kwake kwani ni kinyume na utamaduni.***
* ***Sara anamwambia Asna ikiwa babake Yona ataonekana akiteka maji kisimani wanakijiji watamsema na kumdharau.***
* ***Luka anasema zamani ilikuwa desturi mavuno ya kwanza kuonjwa na wazee ili kutoa baraka.***
* ***Sara anamwambia Neema kuwa utamaduni haumruhusu mwanamke kushindana na mumewe .Kulingana na Sara hekima hekima itokapo kwa mwanamke.***
* ***Wanawake ni wategemezi kwa waume zao.***

***Za kwanza 8(swali funge)***

**AU**

3.Jadili nafasi ya mwanamke katika jamii ya Bembea ya Maisha. (alama 20)

* ***Ni mvumilivu-Sara anamvumila Yona licha ya mapigo katika ndoa yake.***
* ***Ni mwerevu-Neema, Asna na Salome wamesoma hadi chuo kikuu.***
* ***Wenye heshima-Sara anamheshimu Yona-anatafuta Dina amsaidie kwa upishi wake.***
* ***Mwenye maarifa-Sara anatafuta njia mbadala ya kupata hela kuwasomesha wanawe Yona alipofutwa kazi-ukulima na ufugaji***
* ***Mwenye busara-anamshauri Neema umuhimu wa kumheshimu mumewe ili kupunguza migogoro katika ndoa yao.***
* ***Ni wa kukejeliwa ndoa inapoingia dosari-Sara na Yona walipokosa mtoto katika ndoa yao Sara alilaumiwa na wanakijiji.***
* ***Mwanamke anatarajiwa kujifungua watoto wa jinsia zote na akikosa analaumiwa-Sara***
* ***Anaathirika na utamaduni gandamizi-Sara anaozwa mapema baada ya kubaleghe na masomo yake yanakatizwa-aliolewa akiwa darasa la saba.***
* ***Ana msimamo dhabiti-Asna anakataa ndoa hata baada ya ushawishi mkubwa kutoka kwa mamake.***
* ***Wanaenziwa kijijini-Luka anamsifu Neema kuwa msichana wa kwanza kuendesha gari kijijini mwao anamwita simba wa kike.***
* ***Ni wasomi-Neema ,Asna na Salome wamesoma hadi kiwango cha juu masomoni-wana digrii.***

***Zozote 10\*2=20***

**SHEMU YA C:Riwaya ya Nguu za Jadi-Prof Clara Momanyi**

**Jibu swali la 4 au la 5**

**4.Soma dondoo kisha ujibu maswali yanayofuta ;**

*Watategemewa na nani maishani? Hiki ndicho kizazi cha kesho au kizazi kilichopotea tayari?*

a)Weka dondoo hili katika muktadha wake. (alama 4)

***Haya ni masimulizi ya mwandishi***

***Akimrejelea mtazamo wa Mangwasha jinsi anavyowaona watoto wasichana na vijana wanavyorandanda mitaani bila kuwa na jambo maalum la kufanya .Anawahurumia akishangaa ikiwa vijana hawa wataegemeka katika kesho yao katika nchi hii ya Matuo iliyojaa matatizo chungu nzima.(uk 45).***

b)Tambua toni katika mazungumzo haya. (alama 2)

***Toni ya kutamauka ikiwa kweli kuna matumaini ya kuwakoa vijana hawa.***

c)Onyesha ni vipi kizazi cha leo na cha kesho kilivyopotea. (alama 12)

Kizazi cha leo kilivyopotea

Kizazi cha leo kimejikita katika ;

* ***Ukabila-kazi zinatolewa kwa Wakule pekee.***
* ***Uhasama-kuna uhasama uliokithiri kati ya wakule na waketwa.***
* ***Utekaji nyara-viongozi wanaopinga serikali tawala wanatekwa nyara na kuumizwa.***
* ***Matumizi mabaya ya vyombo vya dola-Lesulia anataka kuvuruga ucahaguzi mkku ili abaki uongozini.***
* ***Uharibifu wa mazingira-kizazi cha leo kimechangia pakubwa katika uharibifu wa mazingira***
* ***Kumnyima nafasi mwanamke katika kujieleza na kuchangia katika mabadiliko nchini.***

(kadiria jibu la mwanafunzi)

Kizazi cha kesho

* ***Matumizi ya vileo na dawa za kulevya-Ngoswe alikuwa akiwauzia vijana wa chuo kikuu dawa za kulevya.***
* ***Utegemezi-Cheiya anajihusisha kimapenzi na Sagilu kwa sababu ya pesa.***
* ***Ulanguzi wa wasichana-Sihaba anawatumia wasichana wadogo wadogo kwa sababu ya biashara yake ya ukahaba bila kujali kesho yao.***
* ***Kurandaranda ovyo mitaani-kuna vijana na waischana waiorandaranda ovyo mitaani bila malengo yoyote maalum.***
* ***Ukosefu wa elimu-kuna watoto wengi tu waliomfuata Sagilu aliposhikwa na kichaa wakicheka naye badala waende shuleni.***
* ***Kazi za sulubu-vijana wadogo kwa sababu ya ukata walihiari kufanya kazi katika migodi au machimbo ya michanga kwa kulipwa mishahara midogo.***

(kadiria jibu la mwanafunzi)

Zozote 12\*1=12

**AU**

**5.**Fafanua ufaafu wa anwani ya ‚‘Nguu za Jadi‘. (alama 20)

Nguu ni vilele vya milima vinavyoonekana wazi na kila mja na vimedumu kutoka jadi.Nguu hizi ni vikwazo au matatizo yanayokwamisha maendeleo ya nchi ya Matuo kutoka zamani au mambo ambayo yamedumu kutoka zama na yamewasdia waja kukumbana na changamoto katika maisha.

Mifano;

* ***Mila na desturi zinamdunisha mwanamke kwa kumnyima nafasi ya kujieleza hadharani .Mwanamke hawezi kumshauri mwanamume wala kuingia siasani.***
* ***Mfumo wa uongozi mbaya unaohimiza ufisadi,ukabila ,utabaka na uharibifu wa mazingira.***
* ***Uhasama kati ya wakule wa waketwa uliopita mipaka hata waketwa wanalaumiwa kwa mambo yaliozidi nguvu za bianadamu kama mafuriko na hata magonjwa sugu.***
* ***Mfumo wa ubabedume uliokolea taassubi ya kiume ambao unamdahlilisha mwanamke-Mrima anamwambia Mangwasha ataoa idadi ya wanawake atakayo bila idhini yake.***
* ***Umaskini uliokithiri katika jamii.***
* ***Uongozi wa kitabaka-Wakule tu ndio wanaotaka kubaki uongozini milele.***
* ***Matumizi ya dawa za kulevya na athari zake.***
* ***Ulevi na athari zake.***
* ***Uozo katika jamii kama ukahaba kwa wasichana wadogo.***
* ***Changamoto za ndoa .***
* ***Utekaji nyara wa viongozi wapinzani kama Lonare.***
* ***Wosia kutoka kwa wazazi na kungwi-Mangwasha anasema wosia wa wazazi wake umemsaidia kujitegemea katika maisha yake na sio kumtegemea mwanamume tu.***
* ***Katika nchi ya Matuo kuna vyama vikuu vya kisiasa-Chama cha mamlaka-Cha mtemi na Chama cha Ushirika-chama cha upinzani-Lonare.***
* ***Matambiko baada ya kuasi itikadi katika jamii-Sagilu anafanyiwa matambiko baada ya kuzini na Cheiya mchumba wa mwanawe Mashauri.***
* ***Matumizi mabaya ya vyombo vya dola-Mtemi Lesulia anataka walinda usalama wavuruge uchaguzi mkuu ili apate ushindi***
* ***Urithi wa mali na maumbile-Ngoswe anarithi papachi mdomoni kutoka kwa baba yake naye Sasgilu anataka kumpoka mali Mashauri baada ya kuungana na Lonare mpingamizi wake.***

***Zozote 10\*2=20***

**SEHEMU YA D: Diwani ya Mapambazuko ya Machweo na Hadithi zingine.**

**Jibu swali la 6 au la 7**

**6.Soma dondoo kisha ujibu maswali yanayofuata.**

*Akainama chini kwenye tendeguu moja la kitanda cha besera.Akachukua kibatari cha kiberiti ili awashe taa.Mimi,nikiwa mle mvunguni.sasa kwa hakika nilishamjua shetani wa mzimu ule ni nani.Kumbe hakuwa shetani wala Kipwerere*!

a)Yaweke maneno haya katika muktadha wake. (alama 4)

***Haya ni masimulizi ya msimulizi kumhusu Bishoo akiwa katika mzimu wa Kipwerere pamoja na Salihina wakati msimulizi akiwa ameenda kuwafumania ‚mashetani‘ wa mzimu wa Kipwerere.***

b)Fafanua mbinu za kimtindo katika dondoo hili. (alama 4)

* ***Tawsira-akainama chini kwenye tendegu.***
* ***Istiari-shetani-Salihina na Bishoo***
* ***Kejeli-Salihina kama shetani ilhali alijulikana kwa utakatifu kijijini***
* ***Nidaa-hakuwa shetani wala Kipwerere!***

c)Onyesha umuhimu wa mandhari katika dondoo hili. (alama 4)

* ***Kuendeleza ploti –matukio katika mzimu huu yanachangia katika kukuza hadithi.***
* ***Kuchimuza sifa za wahusika-Bishoo ni msaliti –anamsaliti bwanake mgonjwa kwa kujihusiha kimapenzi na Salihina.***
* ***Kuibua maudhui ya usaliti-Salihina aliaminiwa kuwa mtu mwenye maadili ya kutazamiwa katika jamii lakini anafanya mambo kinyume na matarajio ya jamii-kushiriki katika ulanguzi wa dawa za kulevya.***
* ***Kutoa suluhu ya mgogoro wa uoga dhidi ya msitu huu kuwa hamna shetani yeyote aliyeogopewa na wanakijiji kutoka jadi.***
* ***Ufaafu wa anwani-kuwa matukio yote yanazungukia Msitu huu wa mzimu wa Kipwerere.***
* ***Uozo katika jamii unafunuliwa-kwamba mzimu ulanguzi wa dawa za kulevya,ufuska unaendelezwa hapa.***
* ***Kwamba hamna shetani wala mzimu wa Kipwerere aliyeogopewa na jamii kutoka jadi.***

***( Kadiria jibu la mwanafunzi)***

d)Wanakijiji waliuogopa mzimu wa Kipwerere kiasi cha kuuabudu na kutoufanyia mzaha. Thibitisha kauli hii. (alama 8)

* ***Mzimu wa Kipwerere ulitisha kwa jina lake lililotokana na kuzikiwa Kipwerere hapo.***

***Alikozikiwa kukaota kichaka kikubwa cha miti kutokana na kaburi la mwanamama huyo.***

* ***Mama huyu alikuwa akitisha kwa nguvu na miujiza wakati huo kuchangia sehemu hii kutisha zaidi.***
* ***Jina lenyewe Mzimu wa Kipwerere lilitishia tayari.***
* ***Mandahari yake yalikuwa katikati ya kichanjaa kiubwa kwenye uwazi wa ekari moja na majumba yaliouzunguka mzimu yalikuwa umbali wa nusu maili hivi.***
* ***Sehemu hii wazi ilitumika kama mavani/makaburini ya watu wenye utukufu katika jamii.***

***Hivyo basi ili mtu aufikie mzimu huu ilibidi kwanza apitie makaburi pande zote nne.Na kama lisemwalo makaburi yana vizuu na misukul ati!***

***Mzimu huu pia ulikuwa na miiko yake.***

* ***Kwamba mtu yeyoye asipite huko saa sita mchana hadi jua jua lichomozapo siku ya pili.***
* ***Wazee wateule au viumbe wenye utukufu uliotukuka ndio walioruhusiwa kuingia huko pekee na iwapo mtu angevunja mwiko huu angeuliwa.***
* ***Usiku kulionekana mwanga wa taa ukitoka kutoka mzimuni huu ikidaiwa na wazee eti ulikuwa wakati wa shetani kuwapa wanawe chakula.***
* ***Sauti za watu pia zilisikia jioni-hasa ya mwanamke na mwanamume wakizungumza-wazee wakadai shetani ana mke na wao huongea watoto wakishalala.***
* ***Pia kuna wakati harufu ya sigara au tumbaku kali au harufu fulani ya kileo ilisikia kutoka kwa mzimu-wazee wakadai kuwa mashetani huvuta sigara.***
* ***Mzimu ulikuwa na uongozi wake-Salihina ndiye aliyekuwa mdhamana mkuu wa mzimu.Aliutunza na ni yeye tu aliyejua siri za mzimu ule.Nafasi aliyoipata kutokana na uadilifu wake mkubwa na kuaminiwa na wanakijiji.***

***Zozote 8\*1=8***

**AU**

**7.** Kimyakimya analikariri;

*Mteule nimechoka ,kila siku kusikiya,*

*Vyereje nchi hakika,visanga kupindukiya,*

*Tunazidi filisika ,****walaji kujijaziya***

*Msiba kujitakia, kweli hauna kiliyo.*

a)Huu ni ubeti wa shairi katika hadithi“Msiba wa Kujitakia‘.Eleza sababu ya mwandishi kutumia mbinu hii katika usimulizi. (alama6)

* ***Kubadilisha mkondo wa uwasilishaji kutoka usimulizi hadi ushairi.***
* ***Kusisitiza dhamira ya mwandishi kwamba maamuzi tuyafanyayo katika maisha hutuathiri sisi wenyewe kwa njia hasi au chanya.***
* ***Kufanikisha ufaafu wa anwani-msiba wa kujitakia hauna kilio.***
* ***Kuchimuza maudhui ya dhuluma na tamaa ya viongozi-wanazidi filisika, walaji kujijaziya***
* ***Kuburudisha msomaji***
* ***Mwandishi kuonyesha upekee wake wa uwasilishaji wa utungo wake –hadithi fupi- kwa kutumia njia hii ya kimtindo.***

***( Kadiria jibu la mwanafunzi )***

b)Thibitisha ukweli wa kauli iliyopigiwa mstari katika dondoo. (alama 8)

* ***Viongozi baada ya kuchaguliwa hawajihushi na raia tena hadi msimu mwingine wa uaniaji wa nafasi hizi za uongozi.***
* ***Viongozi ni wabadhirifu-wanatumia mali ya umma kiholela-Sugu Junior anawalipia wageni watarajia nauli ya ndege kuhudhuria hafla ya kuapishwa kwake.***
* ***Viongozi wanatengea mahali pao pa kukaa paliposetiriwa kutokana na miale mikali ya jua ilhali wananchi waliowachagua waketi chini pariwanja.***
* ***Bei ya vyakula nchini na ushuru imepanda sana ila viongozi hawajali.***
* ***Vijana wengi kama Machoka hawana kazi na tatizo hili halishughulikiwi na viongozi.***
* ***Viongozi waliochaguliwa kwa msingi wa kikabila hawasaidii watu wao“ waliowachagua kama Zuhura anayeteseka kama Machoka.***
* ***Wanamatopeni wanaendelea kupata mshahara duni licha ya kuahidiwa maisha bora na viongozi wao.***
* ***Wanajamii waliohongwa ndiposa wawachague viongozi sasa viongozi hawawajali.***

***(kadiria jibu la mwanafunzi)***

***Zozote8\*1=8***

c)Bainisha maudhui mbalimbali yanayojitokeza katika kifungu hiki. (alama 6)

* ***Usaliti-viongozi hawasaidii wananchi waliowachagua***
* ***Uongozi mbaya –baada ya kuchaguliwa hamna maendeleo***
* ***Kutamauka-wananchi wamechoshwa na halo yao mbaya ya mateso***
* ***Dhuluma-viongozi wanaendelea kutajirika huku raia wakiendelea kufilisika bila ya matumaini ya maisha kuwa afadhali kesho.***
* ***Ujutivu-msiba wa kujitakia kweli hauna kilio***
* ***Umaskini-tunazidi kufilisika***

Zozote6\*1=6

**SEHEMU YA E :FASIHI SIMULIZI**

**8)**. (a) Huku ukitoa mifano, eleza maana ya vitanza ndimi. (alama 2)

***Vitanza ndimi ni kauli au sentensi zenye maneno yanayokaribiana kimatamashi na kisauti na zinatatanisha zinapotamkwa.***

***Mfano***

Wataita wataita Wataita Wataita.

(b) Fafanua majukumu sita ya vitanza ndimi katika jamii. (alama 6)

* ***Hukuza matamshi bora.***
* ***Huburudisha –hasa wakati wa kuvitamka kwa haraka.***
* ***Hukuza uwezo wa kufikiri haraka hasa unapotaka kutambua maana ya kila neno tatanishi.***
* ***Hukuza lugha kwa kutumia lugha kwa njia ya ufasha.***
* ***Hukuza ubunifu.***
* ***Huhifadhi utamaduni wa kutamka vitanza ndimi hivi na kuvirithisha kwa kizazi kijacho.***
* ***Hujenga uhusiano bora wa kirafiki.***

***Za kwanza 6\*1=6***

(c) Eleza mbinu sita utakazotumia katika kukusanya na kuhifadhi habari kuhusu

vitanza ndimi. (alama 12)

* ***Kusikiliza-usikilize watamkaji wa vitanza ndimi.***
* ***Kushiriki-ujiunge na jamii kuvitamka vitanza ndimi.***
* ***Kurekodi-urekodi kupitia kwa vinasa sauuti au video watamkaji.***
* ***Kutazama-kushuhudia utakamkaji wa vitanza ndimi.***
* ***Kutumia hojaji-wajibu kujaza fomu ya hojaji kuhusu kipera hiki.***
* ***Mahojiano-uandae maswali ya kuwauliza wajibu bila kunakili majibu wakati wa mahojiano.***
* ***Kupiga picha-kuwapiga picha watamkaji wa vitanza ndimi.***

***Za kwanza 6\*2=12***

**MWISHO**